সিমারপ্রীত সিংয়ের মতে বাংলায় স্টার্টআপ সংস্থাগুলির বিকাশের গতি বেঙ্গালুরু কিংবা অন্য শহরে তুলনায় কম। এখানে মেন্টরশিপের কিংবা ইনকিউবেশনেরও অভাব আছে। সেই অভাব দূর করা জরুরি। তাঁর কাছে আন্ত্রেপ্রেনিওরশিপ মানে একটা উদ্যোগ সম্পূর্ণভাবে গড়ে তোলা। তা সে শুরু করার আগে তার পরিকল্পনা ছকে ফেলা থেকে শুরু করে রিস্ক নেওয়া পর্যন্ত গোটা প্রক্রিয়াটাই উদ্যোগপতির কাছে চ্যালেঞ্জ। স্টার্টআপ সংস্থাগুলির উদ্যোগপতিদের এই চ্যালেঞ্জ নেওয়ার তাগিদটাই ব্যবসাকে এগিয়ে নিয়ে যায় এবং সাফল্য এনে দেয়। ফলে রিস্ক নেওয়ার মানসিকতাই উদ্যোগপতিকে নির্মাণ করে।